Front Nasionaal - Wikipedia
Volksnasionalisme, Christen-demokrasie, selfbeskikking
Front Nasionaal (afgekort: FN) is ’n eenheid van Afrikaner-organisasies en politieke partye wat saam aan die Suid-Afrikaanse algemene verkiesing van 2014 deelgeneem het. Hulle hoofdoel is om uiteindelike selfbeskikking te bekom en vir die regte van die Afrikaner en ander Europese volke te veg.
Die nuwe party is op 7 Desember 2013 by Das Gasthaus in Capital Park, Pretoria bekendgestel. Hannes Engelbrecht, ’n joernalis van Potchefstroom en aktivis van die Boere-Krisis-Aksie is as die party se eerste leier verkies. Federale Vryheidsparty kanselier, Willie Cloete is verkies tot operasionele bestuurder en Onderleier. Front Nasionaal is ’n voortvloeisel uit die Federale Vryheidsparty en ook so by die Suid-Afrikaanse Onafhanklike Verkiesingskommissie geregistreer.
Partybeleid[wysig | wysig bron]
Die FN se amptelike partybeleid spruit uit die Verenigde Nasies se resolusie 2649 (XXV) van 30 November 1970 wat aan groepe die reg tot selfbeskikking gee:
die party aanvaar die legitimiteit van onderdrukte mense se reg tot selfbeskikking en om daardie reg na te jaag met enige middels tot hulle beskikking;
doen ’n beroep op alle regerings wat die reg tot selfbeskikking minag, om daardie reg te erken in ooreenstemming met internasionale strukture en die beginsels en gees van die VN Handves;
erken dat die verkryging en onthouding van grondgebied vir selfbeskikking ’n oortreding en minagting is van die Handves;
veroordeel regerings wat die reg op selfbeskikking weerhou van mense wat daarop geregtig is.
Die FN staan vir die volgende beginsels:
Dat in ooreenstemming met Artikel 235 van die Suid-Afrikaanse Grondwet hulle die reg tot selfbeskikking opeis;
Dat die groep wat hulle reg tot selfbeskikking en uiteindelike onafhanklikheid opeis, as volg gedefinieer word:
die etniese groep bekend onder die naam "Afrikaner" en/of "Boer" en alle persone van Europese afkoms wat identifiseer met die groep;
Dat meganismes geskep word waaronder die spesifieke groep in beheer geplaas word van hulle eie geskiedenis, taal, onderwys en kultuurlewe in ooreenstemming met die proporsie tot die hoeveelheid belasting wat betaal word deur die persone wat hulle met die spesifieke etniese groep identifiseer;
Dat stappe geneem word om ’n grondgebied(e) te identifiseer binne die grense van die huidige Republiek van Suid-Afrika in ooreenstemming met die geskiedenis, demografie en ander faktore; en dat volle onafhanklikheid toegestaan word nadat ’n deeglike studie gedoen is oor grense.
2014 5,138 0.03% -
↑ Front Nasionaal: waarom ’n nuwe party nodig is, besoek op 9 Februarie 2014
↑ Bekendstelling van die FN, besoek op 9 Februarie 2014
↑ "Front Nasionaal se naamsverandering voltooi". FN. 23 FEbruarie 2014. Besoek op 2 Maart 2014. Gaan datum na in: |date= (help)
↑ Die FN se webtuiste, besoek op 9 Februarie 2014
Front Nasionaal se amptelike webtuiste
Die FN se Facebook-blad
Ontsluit van "https://af.wikipedia.org/w/index.php?title=Front_Nasionaal&oldid=1687486"